Diari Oficial de la Generalitat Valenciana


Sumari del DOGV 3454, del 15-03-1999 (1999/1181)

RESOLUCIÓ de 20 de gener de 1999, del director general de Recursos Humans, per la qual fa públic el resultat del concurs per a la provisió de diferents places de cap de servei de l'Hospital Clínic Universitari de València, convocat per la Resolució de 18 de novembre de 1997, de la Direcció General de Recursos Humans, en execució de la Sentència 795/97 del Tribunal Superior de Justícia de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3454

Data del DOGV
:   15-03-1999

Secció del DOGV
:   IV. ADMINISTRACIÓ DE JUSTÍCIA - E) ALTRES ASSUMPTES JUDICIALS

Número del document
:   1999/1181


Organisme emissor
:   Conselleria de Sanitat

Tipus de document
:   Resolució

RESOLUCIÓ de 20 de gener de 1999, del director general de Recursos Humans, per la qual fa públic el resultat del concurs per a la provisió de diferents places de cap de servei de l'Hospital Clínic Universitari de València, convocat per la Resolució de 18 de novembre de 1997, de la Direcció General de Recursos Humans, en execució de la Sentència 795/97 del Tribunal Superior de Justícia de la Comunitat Valenciana. [1999/X1181]
  
La Resolució de 18 de novembre de 1997, de la Direcció General de Recursos Humans, va executar la Sentència 795/97 del Tribunal Superior de Justícia de la Comunitat Valenciana, per la qual s'estima el recurs contenciós administratiu interposat pel senyor Francisco Gabriel Botella contra la Resolució de 25 de gener de 1995 del director general del Servei Valencià de Salut (Diari Oficial de la Generalitat Valenciana núm. 3.155, de 05.01.98).
  
Vista la proposta formulada pel tribunal de selecció corresponent en relació amb la provisió de les diferents places de cap de servei, i fent ús de la competència que m'atorga l'article dos de l'ordre de 10 de març de 1997 de la Conselleria de Sanitat (Diari Oficial de la Generalitat Valenciana núm. 2953, de 17.03.97), així com de tot el que preveu la base novena de la Resolució de 25 de gener de 1995, resolc fer públic el nom dels aspirants seleccionats que s'allisten en l'annex.
  
Es deixa sense efecte la Resolució de 18 de novembre de 1997, del director general de Recursos Humans, que nomenava amb caràcter provisional els adjudicataris en els llocs assenyalats en l'annex fins a la resolució definitiva del concurs.
  
Els facultatius seleccionats disposaran d'un termini de 30 dies comptadors des de l'endemà de la publicació d'aquesta resolució en el Diari Oficial de la Generalitat Valenciana per prendre possessió davant la gerència o la direcció del centre a què està adscrita la plaça. Perdran els seus drets si, sense causa justificada, deixen passar el termini sense incorporar-s'hi.
  
Contra la present resolució, que exhaureix la via administrativa, podrà interposar-se recurs contenciós administratiu en el termini de dos mesos comptadors des de l'endemà de la notificació, davant la seu del jutjat contenciós administratiu de la ciutat de València, segons que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i també els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, es podrà interposar qualsevol altre recurs que hom estime pertinent per a la defensa dels seus interessos.
  
València, 20 de gener de 1999.- El director general de Recursos Humans: Pompeyo Esparza Bernabeu.
  
Annex
  
Hospital Clínic Universitari de València
  
Caporalies de servei adjudicades
  
Especialitat Adjudicatari
  
Medicina interna Redón i Mas, Josep
  
Dermatologia Jordá Cuevas, Esperanza
  
Traumatologia i cirurgia ortopèdica Gomar Sancho, Francisco